PolyAgent/wiki_georgian_en_parallel_20231101 huggingface dataset:
ჩაბალახი

ჩაბალახი — საბრძოლო თავსაბურავი, ერთგვარი ჯაჭვის კაპიუშონი, რომელიც მეომრის თავს, კისერსა და ხანდახან მხრების ზედა ნაწილსაც იცავდა. პოპულარული იყო შუა საუკუნეების ევროპასა და საქართველოში. ჩაბალახი ფართოდ გავრცელებული იყო აღმოსავლეთ საქართველოს მთიანეთში. ჩაბალახი გარკვეულწილად გავრცელებული იყო აღმოსავლეთშიც, მაგრამ ისლამურ ქვეყნებში უფრო პოპულარული ზარადიანი მუზარადები იყო, ვიდრე ცალკე აღებული ჯაჭვის ჩაბალახი.
ჩაბალახი ჩაჩქანისაგან განსხვავდება იმით, რომ მას არ აქვს პოლოტიკი (რკინის ფირფიტა, რომელიც ჩაჩქანს ზედა ნაწილზე ჰქონდა დაკრული). ჩაბალახის ქვეშ იხურავდნენ რბილ ქუდსაც, რათა მას დარტყმა შეემსუბუქებინა.
არსებობდა ორი ტიპის ჩაბალახი, ერთი ჯაჭვის პერანგთან გაერთიანებული იყო, როგორც კაპიუშონი, მეორის თავზე დახურვა კი ცალკე ხდებოდა.
მე-15 საუკუნისთვის ევროპაში ჩაბალახი თანდათან სრულად ჩაანაცვლა ზარადმა, რომელიც წარმოადგენს ჯაჭვის ბადეს, რომელიც გარშემოკრულია საომარ თავსაბურავებზე, მუზარადსა და ჩაჩქანზე.
საქართველოში, განსაკუთრებით აღმოსავლეთ საქართველოს მთიანეთში, ჩაბალახი მე-15 საუკუნის შემდგომ, უფრო გვიანდელ პერიოდშიც გამოიყენებოდა.
გალერეა
სქოლიო
საბრძოლო აღჭურვილობა
საბრძოლო თავსაბურავები
თავსაბურავები
ჩაფარლი (მრავალმნიშვნელოვანი)

ჩაფარლი (მრავალმნიშვნელოვანი)
ჩაფარლი შეიძლება აღნიშნავდეს:
ჩაფარლი — სოფელი აზერბაიჯანში, აღსუს რაიონში.
ჩაფარლი — სოფელი აზერბაიჯანში, შამქორის რაიონში.
ძაღლის ბირკა

ძაღლის ბირკა — მცენარეთა გვარი ქოლგოსანთა ოჯახისა. ჯაგრისებრი ბეწვებით შებუსული ერთწლოვანი ბალახებია.
იზრდება ბუჩქნარებში, ტყის პირებსა და მშრალ ქვიან ფერდობებზე. გვარში გაერთიანებული 15 სახეობიდან საქართველოში გვხვდება 5, რომლებიც ასევე ფართოდ არიან გავრცელებული კავკასიის ყველა რაიონში, ხმელთაშუაზღვისპირეთში, წინა აზიასა და ევროპაში.
ძაღლის ბირკა დეკორატიული მცენარეა, იყენებენ ბაღებში, პარკებსა და ალპინარიუმებში.
ლიტერატურა
ქოლგოსანნი
წირქვალი

წირქვალი — სოფელი ჭიათურის მუნიციპალიტეტში. მდებარეობს ჭიათურის პლატოზე. თემის ცენტრი (სოფლები: მღვიმევი, ქვედა ჭალოვანი, ხალიფაური). ზღვის დონიდან 720 მეტრი, ჭიათურიდან 10 კილომეტრი. სოფელში არის საჯარო სკოლა და საბავშვო ბაღი.
დემოგრაფია
2014 წლის აღწერის მონაცემებით სოფელში ცხოვრობს 963 ადამიანი.
ცნობილი ადამიანები
სოფელში დაიბადნენ:
ქართველი ემიგრანტი ჟურნალისტი, რუსთველოლოგი ვიქტორ ნოზაძე.
ზაქარია გურული – ქართველი სოციალ-დემოკრატების ცნობილი წარმომადგენელი, საქართველოს დემოკრატიული რესპუბლიკის დამფუძნებელი კრების წევრი.
ლიტერატურა
სქოლიო
ჭიათურის მუნიციპალიტეტის სოფლები
სიღნაღის ვეტერინარული ლაბორატორია

სიღნაღის ვეტერინარული ლაბორატორია — არქიტექტურული ძეგლი ქალაქ სიღნაღში. შენობა აშენებულია XX საუკუნის დასაწყისში. ის ერეკლე II -ის ქუჩაზე მდებარეობს. ლაბორატორია ორსართულიანია და აგურით არის ნაგები. შენობის პირველი სართული მთლიანად მიწაშია და მხოლოდ სარკმელების ზედა მოხაზულობაა მიწის დონიდან ამოწეული. მეორე სართული ქუჩისკენ გამოდის. მთავარი ფასადი დანაწევრებულია ათი სწორკუთხა პილასტრით, რომელთა შორის სარკმელებისა და სადარბაზო კარის ღიობებია მოქცეული. ღიობები სრულდება პატარა შვერილებზე დაყრდნობილი აგურით გამოყვანილი შეისრული მოხაზულობის თაღებით. პილასტრებს მარტივი კაპიტელები აქვთ და ეყრდნობა აგურის თაროს, რომელიც მთელ ფასადს გასდევს. თარო ფასადის სიბრტყეში ღრმადაა შეჭრილი და ქვის კიბე აქვს მიდგმული. ღიობების ზემოთ ფასადს კარნიზი და დაბალი პარაპეტი გასდევს. სადარბაზო კარი ხისაა. სახლის უკანა ფასადი ეზოში გადის. შენობის ორივე სართულის ღია აივნები დატიხრული და ამოშენებულია. სახლს მარცხენა მხარეს აგურის ახალი მინაშენი აქვს, მარჯვნივ მიდგმული არის მეორე სართულზე ასასვლელი კიბე.
რესურსები ინტერნეტში
სიღნაღის მუნიციპალიტეტის არქიტექტურული ძეგლები
კოტ-დ’ივუარის მორაგბეთა ეროვნული ნაკრები

კოტ-დ’ივუარის მორაგბეთა ეროვნული ნაკრები ((), მეტსახელად სპილოები) — ეროვნული ნაკრები, რომელიც კოტ-დ’ივუარს წარმოადგენს რაგბის საერთაშორისო მატჩებში და ტურნირებში. ეროვნული ნაკრები პირველად შეიქმნა 1990 წელს. გუნდი ყოველწლიურად მონაწილეობს აფრიკის თასის გათამაშებებში და მსოფლიო რაგბის კილასიფიკაციით აღიარებულია მესამე იარუსის გუნდად. 2011 წლის რაგბის მსოფლიო ჩემპიონატის საკვალიფიკაციო ტურნირზე ეროვნული ნაკრები ნახევარფინალამდე მივიდა, სადაც ჩაატარა ორი მატჩი ნამიბიის მორაგბეთა ეროვნული ნაკრების წინააღმდეგ, პირველი შინ ფრედ დამთავრდა, ხოლო მეორე სტუმრად წააგო. კოტ-დ’ივუარს მხოლოდ ერთხელ – 1995 წელს აქვს მონაწილეობა მიღებული რაგბის მსოფლიო ჩემპიონატზე, სადაც ჯგუფში ბოლო ადგილი დაიკავეს. რაგბი უფრო მეტად პოპულარულია კოტ-დ’ივუარის სკოლის მოსწავლეებს შორის, მაგრამ ქვეყანაში მორაგბეთა საერთო რაოდენობა საკმაოდ მცირეა: სულ დარეგისტრირებულია საასპარეზო ასაკის მხოლოდ 14 კლუბი და 470 მორაგბე.
რესურსები ინტერნეტში
კოტ-დ’ივუარი IRB.com-ზე
კოტ-დ’ივუარი rugbydata.com-ზე
სქოლიო
რაგბის ეროვნული ნაკრებები
მორაგბეთა ეროვნული ნაკრები
ფოლადაურის ნაეკლესიარი

ფოლადაურის ნაეკლესიარი — არქიტექტურული ძეგლი ბოლნისის მუნიციპალიტეტის სოფელ ფოლადაურში.
ეკლესია სოფლის განაპირას ბაღების ბოლოში დგას. მთლიანად დაფარულია ძეძვნარით. დარბაზული ნაგებობაა ნატეხი ქვით ნაგები. კედლები აფსიდის მხარეს უფრო მაღალზეა შემორჩენილი, ვიდრე დასავლეთ ნაწილში. აფსიდა ნახევარწრიულია და ორი სწორკუთხა ნიშა აქვს. ინტერიერი ამოვსებულია ნაშალი ფენით. სხვა დეტალები არ ირკვევა გაწმენდის გარეშე. გარშემო მრავლად ყრია გვიანი შუა საუკუნეების აგურები, რაც წყობაში მათ გამოყენებას მოწმობს.
რესურსები ინტერნეტში
ბოლნისის მუნიციპალიტეტის ტაძრები
პაკარანის რაიონი

პაკარანის რაიონი — რაიონი პერუში, ლიმის რეგიონის კანიეტეს პროვინციაში. მდებარეობს ზღვის დონიდან 700 მეტრზე. 2007 წლის მონაცემებით, მოსახლეობა 1 588 ადამიანს შეადგენდა, სიმჭიდროვე 6.1 ადამიანი კმ²-ზე. ფართობი 258.72 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლიმის რეგიონის რაიონები
კანიეტეს პროვინციის რაიონები
კუნძული

კუნძული — ხმელეთის მონაკვეთი, რომელიც ყოველი მხრიდან გარემოცულია ოკეანის, ზღვის, ტბის ან მდინარის წყლით. კონტინენტთან შედარებით მცირე ზომისაა. გვხვდება როგორც ცალკეული კუნძულები, ისე კუნძულთა ჯგუფები - არქიპელაგები.
ოკეანეებსა და ზღვებში განარჩევენ კონტინენტურ, გარდამავალი ზონისა და ოკეანურ კუნძულებს.
კონტინენტური კუნძულებია მაგ., გრენლანდია, კალიმანტანი, მადაგასკარი, რომლებიც კონტინენტის წყალქვეშა კიდის ფარგლებში ოკეანის ზედაპირზე ამოდიან და მკვიდრი ქანებით არიან ნაგები. ზოგი პატარა კუნძული ზვირთცემის აკუმულაციური მოქმედების შედეგადაც წარმოიქმნება.
გარდამავალი ზონის კუნძულები ძირითადად ვულკანური წარმოშობისაა, ზოგან მარჯნის კუნძულებია.
ოკეანური კუნძულები გავრცელებულია ოკეანის ფსკერის ფარგლებში და შუაოკეანურ ქედებზე. მდინარესა და ტბაში განასხვავებენ ნარიყითა და ეროზიის შედეგად წარმოქმნილ კუნძულებს.
იხილეთ აგრეთვე
კუნძულების სია ფართობის მიხედვით
რესურსები ინტერნეტში
ლიტერატურა
კუნძულები
დეშინსკოე

დეშინსკოე — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 7 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
http://vologda-oblast.ru/ru/government/municipalities/atu/index.php?okato_15=19+252+840+063 — ვოლოგდის ოლქის დასახლებული პუნქტების რეესტრი
სქოლიო
ხაროვსკის რაიონის დასახლებული პუნქტები
უმაღლესი ლიგა 2014—2015

უმაღლესი ლიგა 2014—2015
უმაღლესი ლიგა 2014-2015 — საქართველოს უმაღლესი ლიგის ოცდამეექვსე გათამაშება.
ფორმატი
ჩემპიონატის პირველი ტური გაიმართა 2014 წლის 9, 10 და 11 აგვისტოს. სეზონი ახალი სისტემით იმართება და ეროვნულ პირველობაში 12-ის მაგივრად 16 გუნდი იღებს მონაწილეობას.
მონაწილე გუნდები
ცხრილი
იხილეთ აგრეთვე
საქართველოს საფეხბურთო თასი 2014-2015
პირველი ლიგა 2014-2015
უმაღლესი ლიგის სეზონები
Quercus blakei

Quercus blakei — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში, ვიეტნამსა და ლაოსში.
იხილეთ აგრეთვე
მარადმწვანე მუხა
რესურსები ინტერნეტში
მუხა
ქოსალარი (ლენქორანი)

ქოსალარი (ლენქორანი)
ქოსალარი — სოფელი აზერბაიჯანში, ლენქორანის რეგიონის ლენქორანის რაიონში.
რესურსები ინტერნეტში
ლენქორანის რაიონის სოფლები
Sympathy (Marillion-ის სიმღერა)

Sympathy (Marillion-ის სიმღერა)
Sympathy — ბრიტანული ნეო-პროგრესული როკ-ჯგუფ Marillion-ის სინგლი ალბომიდან Holidays in Eden. იგი გამოვიდა 1992 წლის 14 აპრილს. ბრიტანულ ჩარტში მან მიაღწია #17 ადგილამდე, რაც პირველი შემთხვევა იყო, მას შემდეგ რაც საუკეთესო 20-ეულში მოხვდა Incommunicado.
სიმღერები
7
Sympathy - 3:28
Kayleigh (საკონცერტო ჩანაწერი, ბირმინგემი, ინგლისი, 1991 წლის 27 სექტემბერი) - 4:04
12 picture disc ფორმატი
Sympathy - 3:28
Kayleigh (საკონცერტო ჩანაწერი, ბირმინგემი, ინგლისი, 1991 წლის 27 სექტემბერი) - 4:04
Dry Land (საკონცერტო ჩანაწერი, ჰამერსმითი, ლონდონი, 1990 წლის 29 სექტექმბერი) - 4:56
დისკი 1
Sympathy - 3:28
Kayleigh (საკონცერტო ჩანაწერი, ბირმინგემი, ინგლისი, 1991 წლის 27 სექტემბერი) - 4:04
Dry Land (საკონცერტო ჩანაწერი, ჰამერსმითი, ლონდონი, 1990 წლის 29 სექტექმბერი) - 4:56
დისკი 2
Sympathy - 3:28
Kayleigh (საკონცერტო ჩანაწერი, არგენტინული ტელევიზია, 1992 წლის 30 თებერვალი) - 4:07
I Will Walk on Water (5 ვერსია) - 4:08
კომპაქტ-დისკი (მეორე გამოცემა)
Sympathy - 3:28 -
Kayleigh (საკონცერტო ჩანაწერი, ბირმინგემი, ინგლისი, 1991 წლის 27 სექტემბერი) - 4:04
Dry Land Hammesmith (საკონცერტო ჩანაწერი, ჰამერსმითი, ლონდონი, 1990 წლის 29 სექტექმბერი) - 4:56
Kayleigh (საკონცერტო ჩანაწერი, არგენტინული ტელევიზია, 1992 წლის 30 თებერვალი) - 4:07
I Will Walk on Water (5 მიქსი) - 4:08
Marillion-ის სიმღერები
1992 წლის სიმღერები
კავკასიური ზერინთია

კავკასიური ზერინთია — პეპელა აფროსნისებრთა ოჯახისა. მესამეული პერიოდის რელიქტი და იშვიათი სახეობა; კავკასიის ენდემი; გვარის ერთადერთი წარმომადგენელი კავკასიის ტერიტორიაზე. საქართველოში სახეობა პირველად მოპოვებული და აღწერილია მდინარე რიონის ხეობიდან. კავკასიური ზერინთიის წინა ფრთების სიგრძე 28–30 მმ-ია, საერთო შეფერილობა — მკრთალი ყვითელი შავი ლაქებით. ფრთების კიდეებს გასდევს დაკბილული შავი არშია. უკანა ფრთის კიდე დაკბილულია. კიდესთან წითელი და ცისფერი ლაქებია განლაგებული. ფრთის ძირი და სხეული შემუქებულია. გავრცელების არეალი მოიცავს კავკასიას და იჭრება ჩრდილოეთ და ჩრდილო-დასავლეთ თურქეთში. ნომინატური სახეობა ბინადრობს დასავლეთ საქართველოს კოლხურ ტყეში. კახეთის მშრალ, სუბტროპიკულ ტყეებში დაფრინავს სტაბილური ფორმა (აღმოსავლეთი საქართველო), ხოლო კავკასიონის დასავლეთ ნაწილში (აფხაზეთი, კრასნოდარის მხარე) — ქვესახეობა . თუმცა ზოგიერთი მკვლევრის აზრით, ისინი მხოლოდ ვარიაციებს წარმოადგენენ.
ზერინთიას ტიპური ადგილსამყოფელია ბარისა და მთის კოლხური ტიპის ფართოფოთლოვანი ტყეები ზღვის დონიდან 200–2400 მ-ზე. ახასიათებს წყვეტილი არეალი, რაც წარსულში სახეობის ფართო გავრცელებაზე მიუთითებს. ამჟამად მისი რიცხოვნობა მცირდება, თუმცა ლოკალურ ადგილებში ზოგჯერ დიდი რაოდენობითაც გვხვდება.
კავკასიური ზერინთია წელიწადში ერთ თაობას იძლევა. ბარში მარტ-მაისში ფრენს, მთებში კი — ივნის-ივლისში. იკვებება ყვავილებით, დენდროფილია. კვერცხდება და მატლის კვება მიმდინარეობს ძირმწარას გვარის სახეობებზე, მ. შ. ქართულ ძირმწარაზე (Aristolochia iberica). ჭუპრი იზამთრებს მსუბუქ პარკში.
ძირითადი მალიმიტებელი ფაქტორებია წყვეტილი არეალი და მონოფაგია. ამჟამად სახეობის ადგილსამყოფელი ანთროპოგენური ფაქტორების ძლიერ ზეგავლენას განიცდის ტიპური ბიოტების საკურორტო, სატურბაზო ზონებად ათვისების გამო.
1976 წლიდან შეტანილია საქართველოს ტერიტორიაზე დასაცავ მწერთა სიაში.
ლიტერატურა
აფროსნისებრნი
საქართველოს წითელ წიგნში შეტანილი ცხოველები
2175

2175
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
ფლევის წმინდა გიორგის მცირე ეკლესია

ფლევის წმინდა გიორგის მცირე ეკლესია — ეკლესია ხაშურის მუნიციპალიტეტის სოფელ დიდი ფლევის აღმოსავლეთით სასაფლაოზე დიდი ეკლესიის გვერდით, თარიღდება განვითარებული ფეოდალური ხანით. ნაგებობა დაზიანებულია.
ეკლესია დარბაზულია (7,4 X 8 მ), აგებულია თლილი კირქვით. ნახევარწრიული აფსიდის ღერძზე თაღოვანი სარკმელია. ასეთივე სარკმელია სამხრეთ კედლის დასავლეთ ნაწილში. საკურთხეველი, რომელიც კონქით იყო დასრულებული, დარბაზისგან აფსიდის მხრებითაა გამოყოფილი. გრძივი კედლები წყვილი ორსაფეხურიანი პილასტრით ორ პატარა თანაბარ სათავსად იყოფა.ინტერიერი შელესილია. კედლებზე მოხატულობის ფრაგმენტების კვალი ჩანს. დასავლეთ ფასადზე შემორჩენილია თლილი ქვების სწორხაზოვანი წყობა.
იხილეთ აგრეთვე
ფლევის წმინდა გიორგის დიდი ეკლესია
ლიტერატურა
რესურსები ინტერნეტში
ხაშურის მუნიციპალიტეტის ტაძრები
წმინდა გიორგის სახელობის ეკლესიები
გიორგი დოდისი

გიორგი დოდისი — XII საუკუნის ქართველი კალიგრაფი. იერუსალიმის ჯვრის მონასტრის ხუცესმონაზონი.
1156 გადაუწერია სვინაქსარი (ხელნაწერთა ეროვნული ცენტრი, H–1661). ხელნაწერი შესრულებულია ნუსხურით, ერთ სვეტად, წერილი, ლამაზი, თანაბარი ასოებით. უხვადაა გამოყენებული სინგური (საზედაო ასოები, ცალკეული სტრიქონები), რაც ფურცლებს დეკორატიულ და სადღესას წაულო იერს ანიჭებს. წიგნის დასაწისში გამოსახულია ქართული ორნამენტებიან თაღოვან ჩარჩოში ჩასმული ჯვარი, ბოლოში მოხსენებულია გადამწერის სახელი.
ლიტერატურა
ქართველი კალიგრაფები
სარტყლიანი აბლაბუდიანი სოკო

სარტყლიანი აბლაბუდიანი სოკო — სოკოს სახეობა აბლაბუდიანი სოკოების ({{lang-lat|Cortinarius}}) გვარისა, რომლის გავრცელების არეალი მოიცავს ევროპას, აზიასა და ჩრდილოეთ ამერიკას.
არასაჭმელ სოკოდ ითვლება. იზრდება ფოთლოვან და შერეულ ტყეებში, ზაფხულიდან შემოდგომამდე.
სოკო პირველად აღწერა შვედმა მიკოლოგმა ელიას მაგნუს ფრისმა 1818 წელს როგორც Agaricus bivelus, ხოლო 1838 წელს იგი კორტინარიუსის გვარში გადაიტანა.
სეცნიერო სინონიმები:
აღწერა
ფირფიტებიანი სოკოა აბლაბუდიანი საბურველით. ქუდის დიამეტრი — 3-9 სმ-მდე აღწევს, ნორჩობაში ნახევარსფეროსებრია, შემდეგ ამოზნექილი და ბრტყლად ამოზნექილი, ოდნავ ჰიგროფანული. ზედაპირი მოწითალო-მურა, კიდეებთან მოთეთრო აბლაბუდიანი ნაფიფქით, გაშრობისას — ყავისფერ-მურა.
ჰიმენოფორი — ფირფიტებიანი, ფირფიტები შეზრდილია კბილით, მეჩხერი, ნორჩ ეგზემპლარებს — მოყავისფრო, სიმწიფეში — ჟანგისფერ-ყავისფერი.
რბილობი — მომურო, განსაკუთრებული სუნისა და გემოს გარეშე.
ფეხის სიგრძე — 3-8 სმ-მდე, სისქე — 1-3 სმ-მდე, მოთეთრო-მურა ფერის, გურზისებრი დაბოლოებით, ნორჩობაში დაფარულია თეთრი ფერის „საფარველით“, შემდეგ — შესამჩნევი ზოლებით.
სპორების ფხვნილი — ჟანგისფერ-ყავისფერი. სპორები — 7-9×4-5,5 მკმ, ელიფსისებური, თითქმის გლუვი ზედაპირით.
მსგავსი სახეობები
სარტყლიანი აბლაბუდიანი სოკო შედის Telamonia-ს ქვეგვარის რთულად გარჩევადი სოკოების ჯგუფში.
Cortinarius laniger — იზრდება მხოლოდ წიწვივან ტყეებში, გაირჩევა უფრო ღია შეფერილობით, ხაოიანი ქუდითა და დიდი ზომის სპორებით.
Cortinarius bulbosus — განსხვავდება უფრო მუქი შეფერილობით და ფართო სპორებით.
Cortinarius privignoides — არაჰიგროფანულია. გააჩნია უფრო მკვრივი ფირფიტები.
ეკოლოგია და გავრცელება
ფართოდაა გავრცელებული ევრაზიისა და ჩრდილოეთ ამერიკის ჰოლარქტიკულ ზონაში. ევროპაში მრავლადაა სკანდინავიის ნახევარკუნძულზე. სოკო შედის პოლონეთისა და გერმანიის გადაშენების პირას მყოფი სახეობების ნუსხაში.
იზრდება ნიადაგზე, ფოთლოვან და შერეულ ტყეებში. მიკორიზას ქმნის არყთან.
სეზონი — ზაფხულიდან შემოდგომამდე.
ლიტერატურა
Нездойминого Э. Л. Семейство паутинниковые / отв. ред. М. А. Бондарцева. — СПб.: Наука, 1996. — С. 131. — 408 с. — (Определитель грибов России: Порядок агариковые. Вып. 1)
რესურსები ინტერნეტში
სქოლიო
არასაჭმელი სოკოები
აბლაბუდიანი სოკოები
სპენსერის სტროფი

სპენსერის სტროფი ( — ცხრატაეპოვანი სტროფი. მისი რითმული სქემაა ababbcbcc. პირველი რვა ტაეპი ასეთ სტროფში ემყარება ხუთტერფიან იამბს, ბოლო ტაეპი კი ექვსტერფიანი იამბით იწერება.
სტროფების ასეთი სისტემა შექმნა ედმუნდ სპენსერმა. იგი გამოიყენეს ინგლისში რობერტ ბერნსმა, ჯორჯ ბაირონმა, ჯონ კისტმა, რუსეთში — მიხეილ კუზმინმა. ქართულ პოეზიაში სპენსერის სტროფის გამოყენება არ დასტურდება.
სქოლიო
ლექსთწყობა
ფინვალი

ფინვალი — ზღვის ძუძუმწოვარი უკბილო ვეშაპების ქვერიგისა. მისი სხეულის სიგრძეა 19—20 მ, მაქსიმალური სიგრძე 27,3 მ. აქვს მუქი ნაცრისფერი ზურგი, თეთრი მუცელი, თავის მარჯვენა მხარე მარცხენაზე უფრო ღია ფერისაა. ულვაშის ფირფიტები ნაცრისფერ ლურჯია. გვხვდება არქტიკიდან ანტარქტიკამდე. შემოდის მეჩხერ ყინულებში. მაკეობა საშუალოდ 11,5 თვეს გრძელდება. ნაშიერს აჩენს ზომიერ თბილ წყლებში. მისი სხეულის სიგრძეა 6—7 მ. ფინვალი იკვებება პლანქტონური კიბოსნაირებით, ქარავნული თევზებით, თავფეხიანი მოლუსკებით, რეწვის ობიექტია, იყენებენ მის ხორცს და ცხიმს. მისი რაოდენობა თანდათან მცირდება.
ლიტერატურა
უკბილო ვეშაპები
სამშაბათი

სამშაბათი — კვირის დღე ორშაბათსა და ოთხშაბათს შორის. ძველ რომაელებში ეს დღე ეძღვნებოდა ღვთაება მარსს, ძველ გერმანულ ტომებში — ტირუს. აშშ-ში ტრადიციულად სამშაბათს ტარდება არჩევნები. ფედერალური არჩევნები იმართება ნოემბრის პირველი ორშაბათის მომდევნო დღეს.
ცნობილი სამშაბათები
დიდი სამშაბათი – ვნების კვირის დღე, როდესაც იესომ ტაძარში ახალი მოძღვრება იქადაგა;
შავი სამშაბათი - 1929 წლის 29 ოქტომბერი, აშშ-ს საფონდო ბირჟებზე დაიწყო დიდი პანიკა;
სამშაბათი ქართველურ ენებზე
მეგრული: თახაშხა
ლაზური: იკინაჩხა
სვანური: თახა̈შ
ძველქართული: არიასი
02
ხატის ბეღელი

ხატის ბეღელი — საკულტო ძეგლი თიანეთის მუნიციპალიტეტის სოფელ ზემო არტანში აონისხევის სათავესთან. განეკუთვნება გვიანდელ შუა საუკუნეებს. ბეღელი ანგებია ფიქლის მშრალი წყობით. აღმოსავლეთ კედელში სწორკუთხა შესასვლელია გაჭრილი. ჩრდილო-დასავლეთ და სამხრეთ კედლებს ვიწრო თარო გასდევს. გადახურვა გვირგვიროვანია. სახურავი ფიქალის თხელი ფილებითაა შედგენილი. იგი საფეხუროვანია და წაკვეთილი პირამიდის ფორმა აქვს. შენობის ჩრდილოეთით ათიოდე მეტრის მანძილზე რამდენიმე ნაგებობის ნაშთია.
ლიტერატურა
თიანეთის მუნიციპალიტეტის არქიტექტურული ძეგლები
1360-იანები

1360-იანები
პოლიტიკა
ეკონომიკა
კულტურა
Crateús

Crateús is a Brazilian city in the northwest of the state of Ceará in Northeastern Brazil with an estimated 75,159 inhabitants, and one of the most important and oldest cities in the county. Popularly known as the Capital of the West, it is a city with significant regional importance, standing out in the traditional function of marketing rural products, resulting from the development of family agriculture, with emphasis on the large production of corn and beans, at the foot of the rich valleys in the region, geographically cut by the Poti River and Serra Grande. It was once one of the largest biofuel producers in the Northeast, with a production capacity of 118,800 m3 of biodiesel per year according to the company. Crateús also hosts a Brazilian Army unit. It is located in a wealthy part of the state, close to the western border. Crateús is the seat of the Roman Catholic Diocese of Crateús. It was established by Portuguese explorers in the 17th century in uplands originally inhabited by indigenous peoples.
The municipality contains part of the Serra das Almas Private Natural Heritage Reserve, which preserves an area of the Caatinga biome.
The city is served by Dr. Lúcio Lima Airport.
See also
Ceará#Largest cities
List of municipalities in Ceará
References
Municipalities in Ceará
Jan Krzysztof Damel

Jan Krzysztof Damel, also known as Jonas Damelis and Johann Damehl in other languages (1780 – 30 August 1840) was a Polish neoclassicist artist in the age of Partitions, associated with the School of Art at Vilnius University (modern-day Lithuania).
Life
Born in Mitau, Duchy of Courland and Semigallia (now Jelgava, Latvia, 1918 name change), Damel (Damelis) studied art at Vilna University under Jan Rustem and Franciszek Smuglewicz, receiving a degree in 1809. He lived in Vilnius (Wilno) until he was deported to Siberia in 1820. Upon his release he lived in St. Petersburg and Minsk. He is considered one of the most prominent historical artists of the neoclassicist genre working in present-day Belarus.
His works include paintings of historic events (the Kościuszko Uprising, Napoleon's army in Vilnius, the death of Ulrich von Jungingen during the Battle of Grunwald, and the Battle of Vienna), portraits, drawings, and religious compositions. Among his successful students was Michał Kulesza.
Notes
References
VILNIAUS KLASICIZMO DAILININKAI. (VILNIUS CLASSICISM) Lietuvos dailės muziejus, 2000 (Association of Lithuanian Museums). Retrieved 2016-12-24 via archived copy.
1780 births
1840 deaths
People from Jelgava
People from the Duchy of Courland and Semigallia
Neoclassical painters
Lithuanian painters
Belarusian painters
Latvian painters
Latvian male painters
Polish painters
Polish male painters
Vilnius University alumni
ქეთევან ირემაძე

ქეთევან ირემაძე
ქეთევან ნიკოლოზის ასული ირემაძე (დ. 8 სექტემბერი, 1912, თბილისი — გ. 19 აგვისტო, 1945, იქვე) — ქართველი მწერალი, მთარგმნელი.
ბიოგრაფია
1931 წელს წარმატებით დაამთავრა თბილისის სახელმწიფო უნივერსიტეტის ფილოლოგიის ფაკულტეტი და დაიწყო ლიტერატურული მოღვაწეობა. ხალას ნიჭთან ერთად გამოირჩეოდა უდიდესი შრომისმოყვარეობით. მან მკითხველს გააცნო რუსი და ევროპელი კასიკოსების ქმნილებები. მან ქართულად აამეტყველა აბატ პრევეტოს „მანონ ლესკო“, ბალზაკის „ოცდაათი წლის ქალი“, დიდროს „რამოს ძმისწული“, მერიმეს „კარმენი“, დიუმას „ქალი კამელიებით“, კოსტანის „ადოლფი“, ტანიანოვის „კიუხლია“ და სხვა. ქართულიდან რუსულად თარგმნა ეგნატე ნინოშვილის მოთხრობები.
მას დაწერილი აქვს მონოგრაფიები ბარბარე ჯორჯაძეზე, ნინო ორბელიანზე, ეკატერინე გაბაშვილზე, ჭოლა ლამთათიძეზე, შიო არაგვისპირელზე და სხვა.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 192, თბ., 1994
ქართველი მწერლები
დაბადებული 1912
გარდაცვლილი 1945
დიდუბის პანთეონში დაკრძალულები
Taguhi Tovmasyan

Taguhi Tovmasyan (born 14 August 1982, Vardenis, Armenian SSR, USSR) Deputy of the 7th convocation of the National Assembly of Armenia, Guide-translator (English), journalist, politician.
Biography
Tovmasyan was born August 1982 in Vardenis.
She studied at the Faculty of Humanities at the Armenian State Pedagogical University from where she graduated as an English guide translator in 2000 and a journalist in 2003. In 2013, she graduated with a MSc in political science from the Armenian Academy of Public Administration. She followed up on her studies in journalism in international standards of journalism at the Institute for War en Peace Reporting in Yerevan in 2004, and in a program on juridical journalism from the Association of European Journalists. In 2014-2015 she participated in Democracy courses organized in Yerevan by the Council of Europe.
Professional career
Between 2003 and 2004 she was a volunteer at the “Iravunk newspaper” in which in 2004 she was promoted to the political department of the newspaper.
2004 - 2007 - Journalist of the political department of the “Iravunk” newspaper. 2007- 2011 - Journalist of the newspaper “The Fourth Power” of the LLC agency “Ogostos” (“August”).
In 2011- she was the founding head of the “Zhoghovurd Publishing House LLC” (“Zhoghovurd” daily newspaper, ArmLur.am news site). She was also the Editor-in-Chief of “Zhoghovurd” newspaper and ArmLur.am website.The publishing house was raided in December 2019.
Political career
2019 - 2021- Member of the National Assembly (territorial electoral list of the electoral district #8 of the “My Step” alliance of parties). On November 16, 2020, in protest of the defeat in the Second Nagorno Karabakh war, she left the faction of the National Assembly "My Step". Following she joined the I have Honor alliance (Pativ Unem) who nominated her to the parliamentarian Human Rights commission.
On 31 March 2021 at the 11th annual AAD Award Ceremony, she received nomination “Best Parliament Member of the Year” for the Deputy activity in 2020.
June 20, 2021 - Elected Member of the National Assembly from the national electoral list of the “With Honor” alliance of parties.
Family
She is married and has two children.
References
See also
List of members of the seventh National Assembly of Armenia
Living people
1982 births
21st-century Armenian politicians
21st-century Armenian women politicians
Members of the 7th convocation of the National Assembly (Armenia)
Armenian State Pedagogical University alumni
მაშადუ (მინას-ჟერაისი)

მაშადუ (მინას-ჟერაისი) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალფენასის შემადგენლობაში.
2010 წლის მონაცემებით, მოსახლეობა 38 688 ადამიანს შეადგენდა, მოსახლეობის სიმჭიდროვე 66.03 კმ²-ზე. ფართობი 38 688 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ფერაულთ ციხე

ფერაულთ ციხე — კოშკი, არქიტექტურული ძეგლი დუშეთის მუნიციპალიტეტში, სოფელ ხახმატში, ფერდობზე. განეკუთვნება გვიანდელ შუა საუკუნეებს. კოშკი ნაგებია ნატეხი ქვით. მისი ზედა ნაწილი ჩამონგრეულია, შემორჩენილია მხოლოდ ორი სართული და მესამე სართულის ჩრდილოეთი კედლის მცირე ნაწილი. შესასვლელი პირველ სართულზეა, სამხრეთ კედელში, მიწიდან 3,4 მეტრზე. კარი ნახევარწრიული თაღითაა გადახურული. აღმოსავლეთ და დასავლეთ კედლებში თითო შეწყვილებული სათოფურია. მეორე სართულის დასავლეთ კედელში სარკმელია, აღმოსავლეთისაში — სათოფური. სართულშუა გადახურვა ხის კოჭებზე იყო გამართული.
ლიტერატურა
დუშეთის მუნიციპალიტეტის კოშკები